*APSTIPRINĀTS*

*iepirkuma Nr.RPP 2018/12 komisijas*

*2018.gada 17.augusta sēdē, prot. Nr.1*

# RĪGAS PAŠVALDĪBAS POLICIJAS

##### ATKLĀTA KONKURSA

**„Par sauszemes transportlīdzekļu brīvprātīgās apdrošināšanas (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanas (OCTA) iegādi”**

# (IEPIRKUMA IDENTIFIKĀCIJAS NUMURS RPP 2018/12)

**NOLIKUMS**

**Rīga, 2018**

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** RPP 2018/12.
   2. **Iepirkuma procedūras veids -** atklāts konkurss.
   3. Pasūtītājs – Rīgas pilsētas pašvaldības, nodokļu maksātāja reģistrācijas Nr.90011524360 iestāde Rīgas pašvaldības policija, Lomonosova iela 12A, Rīga, LV-1019, banka Luminor Bank AS, kods NDEALV2X, konts LV82NDEA0021800014010. Profila adrese – rpp.riga.lv. Darba laiks – darba dienās no plkst.8.30 līdz plkst.12.00 un no plkst.12.30 līdz plkst.17.00.
   4. **Kontaktpersonas:**

Roberts Straume, vecākais juriskonsults, tālr. 67037834, e-pasts [roberts.straume@riga.lv](mailto:roberts.straume@riga.lv);

Ēriks Ulass, Transporta nodrošinājuma nodaļas priekšnieks, tālr.67037850, 29185756, e-pasts [eriks.ulass@riga.lv](mailto:eriks.ulass@riga.lv).

* 1. **Pretendentu nosacījumi:**
     1. Pretendents – fiziska vai juridiska persona, šādu personu apvienība jebkurā to kombinācijā, kura ir reģistrēta Elektronisko iepirkumu sistēmā (turpmāk – EIS) un ir iesniegusi piedāvājumu atklātam konkursam “Par sauszemes transportlīdzekļu brīvprātīgās apdrošināšanas (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanas (OCTA) iegādi”, identifikācijas Nr. RPP 2018/12 (turpmāk – Atklāts konkurss).
     2. Ja piedāvājumu Atklātam konkursam iesniedz personu apvienība, visi apvienības dalībnieki paraksta gan pieteikumu, gan tehnisko specifikāciju, gan finanšu piedāvājumu.
     3. Ja piedāvājumu Atklātam konkursam iesniedz personu apvienība, piedāvājumā norāda personu, kura pārstāv personu apvienību Atklātā konkursā, nodrošinot Atklāta konkursa ietvaros informācijas apmaiņu ar komisiju. Personu apvienību dalībnieki iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks.
     4. Ja personu apvienību atzīst par Atklāta konkursa uzvarētāju, dalībnieki pēc pasūtītāja pieprasījuma, līdz līguma slēgšanai izveido personālsabiedrību. Šo pieprasījumu pasūtītājs paziņo vienlaikus ar lēmumu par Atklāta konkursa rezultātiem.
     5. Piedāvājums Atklāta konkursa nolikuma (turpmāk – Nolikums) izpratnē ir dokumentu kopums, kas sastāv no Nolikuma 1.9.5.apakšpunktā uzskaitītajiem dokumentiem.
  2. **Piedāvājuma iesniegšanas kārtība -** ieinteresētais pretendents piedāvājumu iesniedz EIS sistēmā **līdz** **2018.gada 14.septembra** **plkst.10:00**.
  3. **Piedāvājumu atvēršanas kārtība:**
     1. Iesniegtie piedāvājumi tiks atvērti Rīgas pašvaldības policijā, Lomonosova ielā 12A, Rīgā, 2018.gada 14.septembrī plkst.10:00 pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Ja pretendents vēlas piedalīties piedāvājumu atvēršanas sanāksmē klātienē, pretendenta pārstāvis savlaicīgi piesaka savu dalību atvēršanas sanāksmē, iepriekš piesakoties pie Nolikuma 1.4.apakšpunktā norādītās kontaktpersonas.
  4. **Informācijas apmaiņas kārtība:**
     1. Ieinteresētais pretendents var uzdot jautājumu to sūtot uz nolikuma 1.4.apakšpunktā norādīto kontaktpersonu e-pasta adresi.
     2. Ja ieinteresētais pretendents ir laikus pieprasījis papildu informāciju par Atklāta konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija (turpmāk – Komisija) atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
     3. Komisija atbildi ieinteresētajam pretendentam nosūta uz elektroniskā pasta adresi, no kuras ir saņemts jautājums.
     4. Papildus atbildes uz ieinteresēto piegādātāju jautājumiem būs publiski pieejamas RPP profilā <http://rpp.riga.lv/> sadaļā “iepirkumi”, Rīgas domes mājas lapā un EIS (www.eis.gov.lv).
     5. Komisija un ieinteresētais pretendents ar informāciju apmainās Publisko iepirkumu likuma noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstītiem dokumentiem. Mutvārdos sniegtā informācija iepirkuma procedūras ietvaros nav saistoša.
  5. Atklāta konkursa dokumentācija:
     1. Ieinteresētais piegādātājs Nolikumu ar pielikumiem var saņemt, lejupielādējot to elektroniskajā formātā Pasūtītāja profilā, Rīgas domes mājas lapā, EIS vai saņemt klātienē PIL 36.panta pirmās daļas noteiktajā kārtībā.
     2. Ieinteresētais pretendents EIS e-konkursu apakšsistēmā šī Atklāta konkursa sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs.
     3. Ja Nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
     4. Ieinteresētajam piegādātājam jāseko līdzi turpmākajiem iespējamajiem grozījumiem Nolikumā, kā arī iespējamajām iepirkuma Komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja profilā, Rīgas domes mājas lapā un EIS.
     5. **Piedāvājums iesniedzams šādā komplektācijā**:
        1. Atlases dokumenti (Nolikuma 3.1. apakšpunkts);
        2. Tehniskā specifikācija (Nolikuma 2.pielikums);
        3. Finanšu piedāvājuma (Nolikuma 3.pielikums);
     6. Iesniedzamo dokumentu noformēšanas prasības:
        1. dokumenti (Nolikuma 3.1.apakšpunktā minētie dokumenti) jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības;
        2. piedāvājuma dokumentiem jāpievieno satura rādītājs.
        3. ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums;
        4. tiem jābūt skaidri salasāmiem, bez neatrunātiem labojumiem un dzēsumiem;
        5. piedāvājuma lapām jābūt numurētām.

1. **INFORMĀCIJA PAR IEPIRKUMA PRIEKŠMETU**
   1. **Iepirkuma priekšmeta apraksts:**
      1. Sauszemes transportlīdzekļu brīvprātīgās apdrošināšanas (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanas (OCTA) iegāde.
      2. CPV kods: 66516100-1 (Mehānisko transportlīdzekļu īpašnieku civiltiesiskās atbildības apdrošināšanas pakalpojumi).
      3. Plānotā līgumcena – **EUR 96 000,00 (deviņdesmit seši tūkstoši euro, 00 centi) bez pievienotās vērtības nodokļas** (turpmāk –PVN).
      4. Pretendents drīkst iesniegt tikai vienu piedāvājumu vienā variantā.
      5. Iepirkuma priekšmets nav sadalīts daļās.
      6. Līguma darbības termiņš – 12 mēneši. Līguma darbības sākums var tikt noteikts no cita brīža, bet ne vēlāk kā līdz 2019.gada 28.februārim (ieskaitot). Pasūtītājs laicīgi paziņo apdrošinātājam par datumu, kad līgumam ir jāstājas spēkā, un līguma darbības termiņu sāk skaitīt no šī paziņotā datuma.
   2. Līguma izpildes vieta - Lomonosova iela 12A, Rīga, LV-1019.
2. **IESNIEDZAMIE DOKUMENTI UN TO PĀRBAUDE**
   1. **Pretendentu atlases prasības un dokumenti:**

|  |  |  |  |  |
| --- | --- | --- | --- | --- |
| **Nr. p.k.** | | **Prasība** | | **Iesniedzamais/-ie dokuments/-i** |
|  | | Pieteikums dalībai Atklātā konkursā. | | Pretendents iesniedz parakstītu Pieteikumu dalībai Atklātā konkursā saskaņā ar Nolikuma 1.pielikumā pievienoto formu. |
| 3.1.2. | | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | | 1. Reģistrācijas faktu attiecībā uz Latvijas Republikā reģistrētajiem pretendentiem iepirkuma komisija pārbaudīs publiski pieejamajās datubāzēs. 2. Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 3.1.3. | | - Latvijas Republikas Finanšu un kapitāla tirgus komisijas izsniegta licence sauszemes transportlīdzekļu brīvprātīgai apdrošināšanai (KASKO) un sauszemes transportlīdzekļu īpašnieku obligātai civiltiesiskās atbildības apdrošināšanai (OCTA) (ārvalstu pretendentam - analogas iestādes izsniegta licence).  - Ārvalstu pretendenti iesniedz izziņas vai attiecīgās uzņēmējdarbības atļaujas, ko izsniegušas līdzvērtīgas nozares institūcijas vai profesiju vai arodu reģistri citā valstī, kur pretendents reģistrēts. | | Pretendents iesniedz licences apliecinātu kopiju. |
| **Eiropas vienotais iepirkuma procedūras dokuments** (turpmāk – Vienotais dokuments) | | | |
| 3.1.9. | | Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Atklāta konkursa dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Atklāta konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Atklāta konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.  Vienotā dokumenta veidlapu, kas ir vienāda visās ES dalībvalstīs, nosaka Eiropas **Komisijas 2016. gada 5. janvāra īstenošanas regula Nr. 2016/7,** *ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ)* (regulas 2. pielikums).  Vienotā dokumenta teksta datne ir pieejama: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> | |

**4. PRASĪBAS PIEDĀVĀJUMA NOFORMĒJUMAM UN IESNIEGŠANAI.**

4.1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:

4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Atklāta konkursa sadaļā ievietotās formas;

4.1.2. izmantojot elektroniski aizpildāmos dokumentus, sagatavojot tos ārpus EIS e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

4.2. **Ārpus EIS e-konkursu apakšsistēmas iesniegtie piedāvājumi netiks pieņemti.**

4.3. Sagatavojot piedāvājumu, pretendents ievēro, ka:

4.3.1. Pieteikuma veidlapa, tehniskā specifikācija un finanšu piedāvājums jāiesniedz atsevišķos elektroniskos dokumentos ar Microsoft Office 2010 (vai jaunākas programmatūras versijas) rīkiem lasāmā formātā.

4.3.2. Iesniedzot piedāvājumu, pretendents aizpildīto pieteikumu paraksta ar drošu elektronisko parakstu un laika zīmogu vai aizpilda un paraksta pieteikumu pašrocīgi, pievienojot pieteikumu kā skenētu dokumentu PDF formātā un paraksta ar EIS piedāvāto elektronisko parakstu (Sistēmas parakstu). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).

4.3.3. Tehniskās specifikācijas un finanšu piedāvājuma dokumentus pretendenta pārstāvis paraksta ar drošu elektronisko parakstu un laika zīmogu vai paraksta pašrocīgi, pievienojot piedāvājumam aizpildīto veidlapu EIS kā skenētu dokumentu PDF formātā.

4.4. Ja pretendents iesniedzis kāda dokumenta kopiju, to apliecina atbilstoši Ministru kabineta 28.09.2010. noteikumu Nr.916 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

4.5. Visas piedāvātās cenas aprēķina un norāda euro (EUR) bez PVN.

4.6. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī Atklāta konkursa sadaļā) ietvertos nosacījumus.

4.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

4.8. Atklāta konkursa pieteikums:

4.8.1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS (www.eis.gov.lv) e-konkursu apakšsistēmā šī Atklāta konkursa sadaļā.

4.8.2. Lai apliecinātu savu dalību iepirkuma procedūrā, pretendentam jāiesniedz Atklāta konkursa pieteikums saskaņā ar EIS e-konkursu apakšsistēmā Atklāta konkursa sadaļā publicēto veidlapu.

4.8.3. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/sites/default/files/upload/skaidrojums\_mazajie\_videjie\_uzn.pdf) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.

4.8.4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā.

4.8.5. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.

* 1. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Ja atlases dokumentos nav atspoguļota visa pieprasītā informācija vai tā neatbilst Nolikuma prasībām, komisijai ir tiesības pretendenta piedāvājumu noraidīt un izslēgts pretendentu no turpmākās dalības Atklātā konkursā.
  2. Ja pasūtītājs nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
  3. **Tehniskās specifikācijas un finanšu piedāvājuma dokumenti** jāsagatavo atbilstoši attiecīgi Nolikuma 2.pielikuma un 3.pielikuma nosacījumiem.
  4. Pretendentu iesniegto tehnisko specifikāciju un finanšu piedāvājumu vērtēšana tiek veikta tiem pretendentiem, attiecībā par kuriem veikta pretendentu atlase un kuri atbilst Nolikuma prasībām.
  5. Ja par pretendenta iesniegtās tehniskās specifikācijas un/vai finanšu piedāvājumu dokumentos atspoguļoto informāciju ir nepieciešami precizējumi, komisija tos pieprasa un pretendenta tehniskās specifikācijas un finanšu piedāvājuma atbilstību vērtē pēc precizējošo ziņu saņemšanas.
  6. Ja pretendenta iesniegtajā tehniskajā specifikācijā un/vai finanšu piedāvājumā nav atspoguļota visa pieprasītā informācija vai tā neatbilst attiecīgi Nolikuma 2.pielikuma un 3.pielikuma prasībām, Atklāta konkursa komisijai ir tiesības pretendenta piedāvājumu noraidīt un pretendentu izslēgt no turpmākās dalības Atklātā konkursā.
  7. Komisija pārbauda, vai tehniskajā specifikācijā un/vai finanšu piedāvājumā nav aritmētisko kļūdu, bet to konstatācijas gadījumā veic aritmētisko kļūdu labojumus un informē par to pretendentu, kura pieļautās kļūdas labotas. Vērtējot tehnisko specifikāciju un finanšu piedāvājumu, pasūtītājs ņem vērā kļūdu labojumu.
  8. Piedāvājuma cenā jāietver visi nodokļi un nodevas, kā arī visas izmaksas, neieskaitot PVN.

1. **PRETENDENTU IZSLĒGŠANAS NOTEIKUMU PĀRBAUDE**

PIL 42.panta pirmajā daļā noteiktos pretendentu izslēgšanas gadījumus iepirkuma komisija pārbaudīts PIL 42.panta kārtībā.

1. **PRETENDENTU ATLASE, PIEDĀVĀJUMA VĒRTĒŠANA UN PIEDĀVĀJUMA IZVĒLES KRITĒRIJS**
   1. Iepirkuma komisija atlasa pretendentus saskaņā ar Nolikumā izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas saimnieciski visizdevīgāko piedāvājumu, kurš ir ar viszemāko cenu.
   2. Piedāvājumu vērtēšana tiek veikta slēgtās sēdēs šādos posmos:

6.2.1. pretendentu atlases dokumentu pārbaude;

6.2.2. tehniskās specifikācijas un finanšu piedāvājuma pārbaude;

6.2.3. piedāvājuma izvēle saskaņā ar piedāvājuma izvēles kritēriju.

* 1. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
  2. Iesniegto piedāvājumu vērtēšanai, ieprikuma komisija var pieaicināt neatkarīgu ekspertu, kurš dod rakstisku atzinumu par iesniegto piedāvājumu atbilstību vai neatbilstību Nolikuma prasībām, kā arī par pretendenta tehniskās specifikācijā un finanšu piedāvājumā norādīto informāciju.
  3. Ja Atklāta konkursa komisijai šķiet, ka pretendenta piedāvātais piedāvājums ir nepamatoti lēts, iepirkuma komisija no pretendenta pieprasa skaidrojumu par piedāvāto cenu vai izmaksām.
  4. Atklāta konkursa komisija, pēc skaidrojumu pieprasījuma no pretendenta, konsultējoties ar pretendentu, izvērtē tā sniegtos skaidrojumus. Iepirkuma komisijai ir tiesības prasīt, lai pretendents iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
  5. Atklāta konkursa komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
  6. **Piedāvājuma izvēle:** Piedāvājumu izvēles kritērijs ir Atklāta konkursa nolikumam atbilstošs, saimnieciski visizdevīgākais piedāvājums, kurš ir ar viszemāko cenu.

1. **LĒMUMA PAR ATKLĀTA KONKURSA REZULTĀTU PIEŅEMŠANA, PAZIŅOŠANA UN IEPIRKUMA LĪGUMA SLĒGŠANA**
   1. Iepirkuma līguma slēgšanas tiesības tiks piešķirtas pretendentam, kurš atbilst izvirzītajām atlases prasībām un ir iesniedzis saimnieciski visizdevīgāko piedāvājumu, kurš ir ar viszemāko cenu.
   2. Pretendenti tiek rakstveidā informēti par Atklāta konkursa rezultātiem 3 (trīs) darba dienu laikā no lēmuma pieņemšanas dienas.
   3. Iepirkuma līgums tiek slēgts ar uzvarējušo pretendentu ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā nav iesniegts iesniegums par iepirkuma procedūras pārkāpumiem.
   4. Iepirkuma līgums tiek sagatavots saskaņā ar Nolikuma pielikumiem, pamatojoties uz Atklāta konkursa komisijas lēmumu par iepirkuma līguma slēgšanu un pretendenta iesniegto piedāvājumu.
   5. Ja uzvarējušais pretendents atsakās slēgt iepirkuma līgumu ar Pasūtītāju, Atklāta konkursa komisija izvēlas nākamo saimnieciski visizdevīgāko piedāvājumu, ar nākamo lētāko piedāvājuma cenu, kas atbilst Nolikumā izvirzītajām prasībām. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
   6. Iepirkuma līguma projekts ir pievienots Nolikumam, bet tā noteikumi tiks precizēti atbilstoši uzvarējušā pretendenta iesniegtajam tehniskajam un finanšu piedāvājumam, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina Pasūtītāja stāvokli.
   7. Avansa maksājums nav paredzēts.
2. **PIELIKUMU SARAKSTS**
   1. Pieteikums – 1.pielikums;
   2. Tehniskā specifikācija – 2.pielikums;
   3. Finanšu piedāvājums– 3.pielikums;
   4. Līguma projekts – 4.pielikums.

Iepirkuma komisijas

priekšsēdētāja p.i. M.Džeriņš